pythainlp/thai-wiki-dataset-v4 huggingface dataset:
พิพิธภัณฑ์ปรสิตวิทยาเมงูโระ

พิพิธภัณฑ์ปรสิตวิทยาเมงูโระ (; โรมาจิ: "Meguro kiseichūkan") เป็นพิพิธภัณฑ์วิทยาศาสตร์ขนาดเล็กในเขตเมงูโระ ใจกลางกรุงโตเกียว ประเทศญี่ปุ่น พิพิธภัณฑ์สร้างเพื่ออุทิศให้กับปรสิตและวิทยาศาสตร์สาขาปรสิตวิทยา ก่อตั้งในปี พ.ศ. 2496 โดยศาสตราจารย์ซาโตรุ คาเมไง
ประวัติ.
พิพิธภัณฑ์สร้างขึ้นใหม่ในตำแหน่งปัจจุบันในปี พ.ศ. 2536 ศาสตราจารย์คาเมไงเสียชีวิตในปี ค.ศ. 2545 ศาสตราจารย์อากิฮิโตะ อูจิดะจึงเข้ามาบริหารพิพิธภัณฑ์โดยเพิ่มร้านขายของที่ระลึกเพื่อช่วยดำเนินกองทุน
พิพิธภัณฑ์.
พื้นที่นิทรรศการสองชั้นแสดงภาพรวมของการศึกษาเกี่ยวกับความหลากหลายของปรสิตในธรรมชาติและวงชีพของปรสิตเหล่านั้น พื้นที่นิทรรศการชั้นสองเน้นเรื่องปรสิตในมนุษย์และผลกระทบจากปรสิต (ได้แก่ หนอนตัวกลม, หนอนตัวแบน และพยาธิตัวตืด) จัดแสดงตัวอย่างปรสิตที่เก็บรักษาไว้ 300 ตัวอย่าง รวมถึงพยาธิตืดปลาญี่ปุ่น ("Diphyllobothrium nihonkaiense") ความยาว ห้องสมุดวิจัยมีตัวอย่างปรสิต 60,000 ตัวอย่าง เอกสาร 50,000 แผ่น และหนังสือเกี่ยวกับปรสิตวิทยา 5,000 เล่ม
พิพิธภัณฑ์มีร้านขายของที่ระลึกที่ชั้นสองซึ่งผู้เยี่ยมชมสามารถซื้อหนังสือนำเที่ยวพิพิธภัณฑ์, ไปรษณียบัตร, เสื้อยืด หรือที่ห้อยมือถือที่มีปรสิตตัวจริงฝังอยู่ในอะคริลิก ("Nybelinia surmenicola" หรือ "Oncomelania nosophora") พิพิธภัณฑ์เปิดให้เข้าชมฟรีและต้องอาศัยการบริจาคเนื่องจากเป็นพิพิธภัณฑ์เอกชนที่ไม่ได้รับทุนจากรัฐบาล
กีฬาบาสเกตบอล 3x3 ในเวิลด์บีชเกมส์ 2019

การแข่งขันกีฬาบาสเกตบอล 3x3ในเวิลด์บีชเกมส์ 2019 จัดขึ้นที่หาดคาทารา โดฮา ประเทศกาตาร์ เมื่อวันที่ 10-13 ตุลาคม ค.ศ. 2019
ประเทศที่เข้าร่วมแข่งขัน.
มีนักกีฬาทั้งหมด 128 คนจาก 21 ชาติเข้าร่วมแข่งขัน (จำนวนนักกีฬาแสดงอยู่ในวงเล็บ)
กีฬาวอลเลย์บอลชายหาด 4x4 ในเวิลด์บีชเกมส์ 2019

การแข่งขันกีฬาวอลเลย์บอลชายหาด 4x4ในเวิลด์บีชเกมส์ 2019 จัดขึ้นที่หาดคาทารา โดฮา ประเทศกาตาร์ เมื่อวันที่ 12–16 ตุลาคม ค.ศ. 2019
ประเทศที่เข้าร่วมแข่งขัน.
มีนักกีฬาทั้งหมด 96 คนจาก 14 ชาติเข้าร่วมแข่งขัน (จำนวนนักกีฬาแสดงอยู่ในวงเล็บ)
กีฬาอควาธลอนในเวิลด์บีชเกมส์ 2019

การแข่งขันกีฬาอควาธลอนในเวิลด์บีชเกมส์ 2019 จัดขึ้นที่หาดคาทารา โดฮา ประเทศกาตาร์ เมื่อวันที่ 10-13 ตุลาคม ค.ศ. 2019
ประเทศที่เข้าร่วมแข่งขัน.
มีนักกีฬาทั้งหมด 58 คนจาก 31 ชาติเข้าร่วมแข่งขัน (จำนวนนักกีฬาแสดงอยู่ในวงเล็บ)
กีฬาแฮนด์บอลชายหาดในเวิลด์บีชเกมส์ 2019

การแข่งขันกีฬาแฮนด์บอลชายหาดในเวิลด์บีชเกมส์ 2019 จัดขึ้นที่อัลฆ็อรรอฟะฮ์ โดฮา ประเทศกาตาร์ เมื่อวันที่ 9–15 ตุลาคม ค.ศ. 2019
ประเทศที่เข้าร่วมแข่งขัน.
มีนักกีฬาทั้งหมด 128 คนจาก 21 ชาติเข้าร่วมแข่งขัน (จำนวนนักกีฬาแสดงอยู่ในวงเล็บ)
กีฬาฟุตบอลชายหาดในเวิลด์บีชเกมส์ 2019

การแข่งขันกีฬาฟุตบอลชายหาดในเวิลด์บีชเกมส์ 2019 จัดขึ้นที่สนามฟุตบอลชายหาด หาดคาทารา โดฮา ประเทศกาตาร์ เมื่อวันที่ 11–16 ตุลาคม ค.ศ. 2019 at two venues which comprised the "Beach Soccer Arena".
ประเทศที่เข้าร่วมแข่งขัน.
มีนักกีฬาทั้งหมด 128 คนจาก 21 ชาติเข้าร่วมแข่งขัน (จำนวนนักกีฬาแสดงอยู่ในวงเล็บ)
กีฬาเทนนิสชายหาดในเวิลด์บีชเกมส์ 2019

การแข่งขันกีฬาเทนนิสชายหาดในเวิลด์บีชเกมส์ 2019 จัดขึ้นที่หาดคาทารา โดฮา ประเทศกาตาร์ เมื่อวันที่ 12–16 ตุลาคม ค.ศ. 2019
ประเทศที่เข้าร่วมแข่งขัน.
มีนักกีฬาทั้งหมด 64 คนจาก 15 ชาติเข้าร่วมแข่งขัน (จำนวนนักกีฬาแสดงอยู่ในวงเล็บ)
กีฬามวยปล้ำชายหาดในเวิลด์บีชเกมส์ 2019

การแข่งขันกีฬามวยปล้ำชายหาดในเวิลด์บีชเกมส์ 2019 จัดขึ้นที่หาดคาทารา โดฮา ประเทศกาตาร์ เมื่อวันที่ 14-15 ตุลาคม ค.ศ. 2019
ประเทศที่เข้าร่วมแข่งขัน.
มีนักกีฬาทั้งหมด 128 คนจาก 21 ชาติเข้าร่วมแข่งขัน (จำนวนนักกีฬาแสดงอยู่ในวงเล็บ)
กีฬาโบลเดอร์ในเวิลด์บีชเกมส์ 2019

การแข่งขันกีฬาโบลเดอร์ในเวิลด์บีชเกมส์ 2019 จัดขึ้นที่แอสไพร์โซน โดฮา ประเทศกาตาร์ เมื่อวันที่ 13–14 ตุลาคม ค.ศ. 2019
ประเทศที่เข้าร่วมแข่งขัน.
มีนักกีฬาทั้งหมด 38 คนจาก 19 ชาติเข้าร่วมแข่งขัน (จำนวนนักกีฬาแสดงอยู่ในวงเล็บ)
กีฬาคาราเต้ในเวิลด์บีชเกมส์ 2019

การแข่งขันกีฬาคาราเต้ในเวิลด์บีชเกมส์ 2019 จัดขึ้นที่หาดคาทารา โดฮา ประเทศกาตาร์ เมื่อวันที่ 10–11 ตุลาคม ค.ศ. 2019
ประเทศที่เข้าร่วมแข่งขัน.
มีนักกีฬาทั้งหมด 64 คนจาก 21 ชาติเข้าร่วมแข่งขัน (จำนวนนักกีฬาแสดงอยู่ในวงเล็บ)
กีฬาไคท์บอร์ดในเวิลด์บีชเกมส์ 2019

การแข่งขันกีฬาไคท์บอร์ดในเวิลด์บีชเกมส์ 2019 จัดขึ้นที่หาดคาทารา โดฮา ประเทศกาตาร์ เมื่อวันที่ 13–16 ตุลาคม ค.ศ. 2019
ประเทศที่เข้าร่วมแข่งขัน.
มีนักกีฬาทั้งหมด 40 คนจาก 23 ชาติเข้าร่วมแข่งขัน (จำนวนนักกีฬาแสดงอยู่ในวงเล็บ)
วัดกู่คำ (จังหวัดน่าน)

วัดกู่คำ เป็นวัดราษฎร์สังกัดคณะสงฆ์มหานิกาย ตั้งอยู่ในตำบลในเวียง อำเภอเมืองน่าน จังหวัดน่าน ที่ดินที่ตั้งวัด มีเนื้อที่ 1 ไร่ 3 งาน 9.7 ตารางวา
วัดกู่คำ ไม่มีประวัติเกี่ยวกับการสร้างที่แน่ชัด แต่พื้นเมืองน่าน ฉบับวัดพระเกิด ได้กล่าวถึง พระธาตุกู่คำ ว่ามีการบูรณปฏิสังขรณ์ เมื่อ พ.ศ. 2172 อย่างไรก็ดีสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 1883 และได้รับพระราชทานวิสุงคามสีมาเมื่อวันที่ 26 สิงหาคม พ.ศ. 2500 เขตวิสุงคามสีมา กล้าง 15 เมตร ยาว 30 เมตร ขณะที่ประวัติจากทางวัดระบุว่าสร้างเมื่อ พ.ศ. 2464 
ในคัมภีร์ใบลานตำนานพระธาตุวัดกู่คำว่า ครั้งอดีตกาลเมื่อพระพุทธเจ้าได้เสด็จมาทรงน้ำที่ห้วยไคร้ ได้ทรงสรงน้ำแล้วได้ไห้พระสาวกนำผ้าอาบน้ำ ไปตากที่ก้อนหินใหญ่ริมแม่น้ำ แล้วพระพุทธองค์ทรงเสด็จไปยังดอยภูเพียง เพื่อไปไว้เกศาที่ดอยภูเพียง เมื่อจะเสด็จกลับได้ให้พระสาวกไปกู้หรือเก็บผ้าอาบน้ำผืนนั้นเมื่อพระสาวกไปยังก้อนหินก็พบว่าผ้าอาบน้ำผืนนั้นกลับกลายเป็นแผ่นทองคำ เมื่อเป็นดังนั้นพระพุทธองค์จึงทรงให้เก็บกู้ผ้าทองคำผืนนั้นและทรงประทานเกศาให้แก่พระสาวกและชาวเมืองแห่งนี้ เพื่อให้เป็นตัวแทนพระองศ์ ชาวเมืองจึงได้สร้าง
พระธาตุครอบที่หินตากผ้าพร้อมทั้งนำเอาผ้าทองคำและพระเกศาธาตุบรรจุไว้ในพระธาตุวัดกู่คำ
โบราณสถานและโบราณวัตถุภายในวัดมีองค์พระประธานในอุโบสถ และลวดลายดาวเพดาลซึ่งเป็นศิลปะแบบพม่าที่ยังคงเหลืออยู่ในจังหวัดน่าน และยังมีธรรมาสน์โบราณศิลปะพื้นเมืองน่าน ที่ประดับด้วยกระจกตะกั่ว หรือแก้วจืน แก้วอังวะ พระธาตุกู่คำเป็นเจดีย์ทรงระฆังที่เจดีย์ยึดส่วนฐานให้สูงทำให้องค์ระฆังมีขนาดเล็กลง โดยส่วนฐานล่างเป็นฐานเขียงสามชั้นต่อด้วยฐานบัวลูกแก้วอกไก่และชั้นบัวถลา รองรับองค์ระฆัง โดยบริเวณปากองค์ระฆังมีลวดลายกลีบบัวประดับ เหนือองค์ระฆังเป็นบัลลังค์ ปล้องไฉนและปลียอด
เบย์เบลด ลูกข่างทะยานฟ้า

เบย์เบลด ลูกข่างทะยานฟ้า หรือ บาคุเท็นชู๊ต เบย์เบลด (; โรมาจิ: "Bakuten Shūto Beiburedo"; : Bakuten Shoot Beyblade) ในภาษาญี่ปุ่น เป็นมังงะที่เขียนโดย ทาคาโอะ อาโอกิ ตีพิมพ์ฺลงในนิตยาสารรายเดือนโคโระโคโระคอมมิก เมื่อเดือนกันยายน ค.ศ. 1999 จนถึงเดือน กรกฏาคม ค.ศ. 2004 และมีภาคย่อยคือ บาคุเท็นชู๊ต ไกเด็น เบย์เบลดไดจิ (; โรมาจิ: "Bakuten Shūto Gaiden Beiburedo Daichi") ที่ตีพิมพ์ลงในนิตยาสารฉบับพิเศษ โคโระโคโระคอมมิกสเปเชียล ซึ่งต่อมาภาคย่อยนั้นได้ถูกลงรวมกับเล่มหลัก
ต่อมาได้มีการสร้างมังงะภาคต่อที่มีชื่อเรื่องว่า บาคุเท็นชู๊ต เบย์เบลด RISING (; โรมาจิ: "Bakuten Shūto Beiburedo Raijingu"; : Bakuten Shoot Beyblade RISING) เป็นภาคต่อของเนื้อหาหลักในอีก 1 ปีให้หลัง ตีพิมพ์ลงในนิตยาสาร โคโระโคโระอานิกิ เมื่อวันที่ 15 กรกฎาคม ค.ศ. 2016 จนถึงฉบับสุดท้ายฤดูใบไม้ผลิ ปี ค.ศ. 2021
ปู่ของทาคาโอะ
พ่อของแม็กซ์
พิพิธภัณฑ์ปัฏนา

พิพิธภัณฑ์ปัฏนา  เป็นพิพิธภัณฑ์รัฐของรัฐพิหาร ประเทศอินเดีย เปิดให้บริการในปี 1917 ในสมัยบริติชราชเพื่อเก็บสะสมและจัดแสดงโบราณวัตถุที่พบในบริเวณโดยรอบของปัฏนา ตัวอาคารสร้างขึ้นด้วยสถาปัตยกรรมโมกุลและราชปุตผสมผสาน ปัจจุบันของสะสมบางส่วนของพิพิธภัณฑ์ได้ถูกโอนย้ายไปยังพิพิธภัณฑ์พิหาร
สถาบันวิจัยเคพี ชยสวัล (KP Jayaswal Research Institute, KPJRI) ซึ่งจัดตั้งโดยรัฐบาลรัฐพิหารขึ้นเพื่อทำการค้นคว้าในสาขาประวัติศาสตร์และโบราณคดี มีสำนักงานอยู่ที่อาคารพิพิธภัณฑ์ปัฏนา
แนวคิดในการจัดสร้างพิพิธภัณฑ์เริ่มมีขึ้นในปี 1912 หลังรัฐพิหารกับเบงกอลแยกตัวออกจากกัน บรรดาของสะสมต่าง ๆ เดิมทีจัดแสดงอยู่ที่อาคารศาลสูงปัฏนาก่อนจะย้ายมาที่อาคารพิพิธภัณฑ์แห่งใหม่เมื่อปี 1929 อาคารพิพิธภัณฑ์เริ่มสร้างในปี 1925 ตั้งอยู่บนถนนปัฏนา-คยา (ปัจจุบันคือถนน พุทธมรรค) อาคารมีความสูงสองชั้น ผลงานออกแบบโดยราย บะฮาดูร์ พิษณุ สวรูป (Rai Bahadur Bishnu Swarup) ก่อสร้างแล้วเสร็จในปี 1928
กรมขุนสุรินทรสงคราม

กรมขุนสุรินทรสงคราม (พ.ศ.2259 – พ.ศ. 2309) มีพระนามเดิมว่า เจ้าฟ้าจีด หรือ เจ้าฟ้าจิตร#เปลี่ยนทาง #เปลี่ยนทาง หรือ เจ้าฟ้าจิต ประสูติแต่พระองค์เจ้าแก้ว#เปลี่ยนทาง (พระราชพงศาวดารว่าเป็น "พระองค์เจ้าดำ"#เปลี่ยนทาง #เปลี่ยนทาง) พระราชโอรสของสมเด็จพระเพทราชาเป็นพระบิดา กับเจ้าฟ้าเทพ พระราชธิดาของสมเด็จพระที่นั่งท้ายสระเป็นพระมารดา เป็นพระราชนัดดาของสมเด็จพระเพทราชา#เปลี่ยนทาง มีพระกนิษฐาชื่อเจ้าฟ้าสังวาลย์และเจ้าฟ้านิ่ม และเป็นพระญาติกับเจ้าพระยาพิษณุโลก (เรือง)
กรมขุนสุรินทรสงครามเสด็จลี้ภัยพร้อมพรรคพวกเข้ายึดเมืองพิษณุโลกก่อนการเสียกรุงศรีอยุธยาครั้งที่สองแล้วถูกเจ้าพระยาพิษณุโลก (เรือง) จับถ่วงตัดมือปาดคอถ่วงน้ำจนสิ้นพระชนม์ ณ เมืองพิษณุโลก เป็นเจ้านายปริศนา ปัจจุบันมีคนเจอซากกระดูกใต้น้ำแถวเกยไชย
พระประวัติ.
เมื่อปลายรัชกาลสมเด็จพระเจ้าอยู่หัวบรมโกศ กรมขุนสุรินทรสงครามต้องโทษพระราชอาญาถูกจำอยู่ในกรุงศรีอยุธยา เจ้าพระยาพิษณุโลก (เรือง) ได้ช่วยพาหนีออกจากที่คุมขัง#เปลี่ยนทาง 
เมื่อ พ.ศ. 2309 รัชกาลสมเด็จพระที่นั่งสุริยาศน์อมรินทร์ก่อนการเสียกรุงศรีอยุธยาครั้งที่สอง กรมขุนสุรินทรสงครามต้องโทษพระราชอาญาถูกจำคุกอยู่ในพระราชวังหลวงกรุงศรีอยุธยาได้เสด็จลี้ภัยไปยังเมืองพระพิษณุโลกโดยการช่วยเหลือของหลวงโกษา (ยัง) ในระหว่างที่เจ้าพระยาพิษณุโลก (เรือง) กำลังติดศึกกับพม่าที่เมืองสุโขทัย กรมขุนสุรินทรสงครามกับพรรคพวกได้เข้ายึดเมืองพิษณุโลก กวาดเอาทรัพย์สินแล้วจึงจุดเพลิงเผาจวนเจ้าเมือง กวาดผู้คนแล้วจึงตั้งรักษาเมืองพิษณุโลกไว้#เปลี่ยนทาง 
เจ้าพระยาพิษณุโลก (เรือง) ทราบข่าวจากท่านผู้หญิงเชียงจึงเลิกทัพกลับมาปราบกรมขุนสุรินทรสงคราม เมื่อจับตัวได้จึงส่งตัวกรมขุนสุรินทรสงครามไปรับโทษในกรุงศรีอยุธยาแต่มีพม่าตั้งทัพที่บ้านกูบและที่เมืองนครสวรรค์จึงไม่สามารถไปยังกรุงศรีอยุธยาได้ เจ้าพระยาพิษณุโลก (เรือง) จึงใช้อำนาจตามพระแสงราชศัตราอาญาสิทธิ์เพื่อสำเร็จโทษเชื้อพระวงศ์#เปลี่ยนทาง โดยสั่งให้ทหารนำกรมขุนสุรินทรสงครามไปถ่วงน้ำที่เกยชัยบริเวณน้ำน่าน และน้ำยมจนสิ้นพระชนม์ พรรคพวกถูกประหารสิ้นโทษฐานก่อกบฏ ยกเว้นหม่อมเจ้าหญิงฉิมพระธิดาให้อยู่ในความปกครองของเจ้าเมืองพิษณุโลก#เปลี่ยนทาง ใน "จดหมายเหตุความทรงจำ ของกรมหลวงนรินทรเทวี" ว่า ""ไปตีพิษณุโลก ได้หม่อมฉิมลูกเจ้าฟ้าจิตร"#เปลี่ยนทาง เมื่อคราวสมเด็จพระเจ้ากรุงธนบุรีไปตีชุมนุมเจ้าพระฝาง (เรือน) แต่ "พระราชพงศาวดาร ฉบับพระราชหัตถเลขา" กล่าวขัดแย้งว่า "...หม่อมเจ้าฉิมบุตรีเจ้าฟ้าจืดหนึ่ง เจ้าทั้งนี้ตกอยู่กับพระนายกอง ณ ค่ายโพธิ์สามต้น""#เปลี่ยนทาง เมื่อคราวสมเด็จพระเจ้ากรุงธนบุรีไปตีค่ายโพธิ์สามต้น
"พระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียน" กล่าวว่า :- 
"ขณะนั้นจึ่งเชียงภรรยาเจ้าพญาพิศณุโลก หนีลงเรือน้อยกับพักพวกบ่าวไพร่ขึ้นไป ณะ เมืองโศกโขไทย แจ้งความแก่เจ้าพญาพิศณุโลกๆ ก็โกรธจึ่งเลิกทัพลงมาชุมพล ณะ หลังเมืองพิจิตร แล้วยกไปตั้งค่าย ณะ ท้ายเมืองพิศณุโลก ได้รบกับพวกจ้าวฟ้าจีดหลายเพลา จ้าวฟ้าจีดจึ่งแตกหนีออกจากเมืองตามไปจับตัวได้ จึ่งจำจ้าวฟ้าจีดใส่กรงลงเรือส่งลงมา ณะ กรุง มาถึงท้ายทุ่งสากเหล็กผู้คุมรู้ว่าทับพม่ามาตั้งอยู่ ณะ เมืองนครสวรรค์ จึ่งคุมจ้าวกลับขึ้นไป เจ้าพญาพิศณุโลกก็ให้เอาจ้าวฟ้าจีดถ่วงน้ำเสีย"#เปลี่ยนทาง
นิก อัลดิส

นิโคลัส อัลดิส (Nicholas Aldis; เกิด 6 พฤศจิกายน 1986) เป็นนักมวยปล้ำอาชีพชาวอังกฤษ ปัจจุบันเขาเซ็นสัญญากับ WWE ซึ่งเขาทำงานเป็นโปรดิวเซอร์และเป็นผู้จัดการทั่วไปบนหน้าจอของแบรนด์สแมคดาวน์ เขาเป็นที่รู้จักดีที่สุดจากการดำรงตำแหน่งในเนชันนัลเรสต์ลิงอัลไลแอนซ์ (NWA) ตั้งแต่ปี 2017 ถึง 2022 นอกจากนี้เขายังใช้เวลาช่วงแรกของอาชีพของเขาในโทเทิลนอนสต็อปแอคเชินเรสต์ลิง (TNA ซึ่งเปลี่ยนชื่อเป็น อิมแพ็ก เรสต์ลิง ในปี 2017) ภายใต้ชื่อ แม็กนัส
อัลดิสเปิดตัวครั้งแรกในสนามแข่งอิสระของอังกฤษในปี 2004 ก่อนที่จะเซ็นสัญญาหลักฉบับแรกกับ TNA ในปี 2008 ในระหว่างดำรงตำแหน่งเจ็ดปีที่นั่น เขาได้คว้าแชมป์โลก TNA หนึ่งครั้ง และกลายเป็นแชมป์โลกคนแรกในประวัติศาสตร์ที่เกิดในอังกฤษพร้อมกับการเป็นแชมป์แท็กทีม 3 สมัย คว้าแชมป์แท็กทีม TNA 2 สมัย และแชมป์แท็กทีม IWGP 1 สมัย ที่ริงกะคิงในปี 2011 เขาได้แชมป์โลก RKK
ทันทีหลังจากออกจาก TNA ในปี 2015 เขาได้เซ็นสัญญากับโกลเบิลฟอร์ซเรสต์ลิง (GFW) ซึ่งเขาเป็นแชมป์โลก GFW ครั้งแรก และต่อมาก็กลายเป็นแชมป์ที่ครองยาวนานที่สุดในประวัติศาสตร์ของตำแหน่งนี้ ในปี 2017 เขากลับมาที่ TNA ในช่วงสั้นๆ ซึ่งปัจจุบันคืออิมแพ็ค เนื่องจากความร่วมมือครั้งใหม่กับ GFW จึงทิ้งตำแหน่งและออกจากบริษัทในปลายปีนั้น จากนั้นเขาก็เซ็นสัญญากับ NWA และหลังจากนั้นไม่นานก็จะคว้าแชมป์โลก NWA ซึ่งเป็นตำแหน่งที่เขาจะครองได้สองครั้ง กลายเป็นนักมวยปล้ำที่เกิดในอังกฤษคนที่สองที่ครองแชมป์นั้น (ต่อจากแกรี สตีล) ทำให้เขาเป็นแชมป์โลกสี่สมัยในมวยปล้ำอาชีพ จากนั้นอัลดิสก็ออกจาก NWA ในปลายปี 2022 และกลับมาที่อิมแพ็คในช่วงสั้นๆ ในปี 2023 ก่อนที่จะออกจากบริษัทในเดือนกรกฎาคม และต่อมาเริ่มทำงานให้กับ WWE ในเดือนสิงหาคม
นอกจากนี้เขายังปรากฏตัวในกลาดิเอเตอร์ของสหราชอาณาจักร ซึ่งเขารู้จักกันในชื่อออฟลิเวียน เขายังเป็นพรีเซนเตอร์ร่วมของรายการ Strongest Man ของอังกฤษในรายการ Challenge TV ในสหราชอาณาจักรอีกด้วย
เขาได้แต่งงานกับ มิกกี เจมส์ ในปี 2015 โดยที่พวกเขามีลูกด้วยกันตั้งแต่ปี 2014
ออแลกซีย์ ยานิน

ออแลกซีย์ ยานิน (5 ตุลาคม ค.ศ. 1983 – 7 เมษายน ค.ศ. 2022 ที่มารีอูปอล) เป็นนักกีฬาและทหารชาวยูเครน ในฐานะคิกบ็อกเซอร์ เขาได้รับการจัดอันดับให้เป็นแชมป์ระดับประเทศในยูเครน แล้วยังได้เป็นแชมป์โลกมวยไทยในเวลาต่อมา
ประวัติ.
ออแลกซีย์ ยานิน เกิดวันที่ 5 ตุลาคม ค.ศ. 1983 ในนครซาปอริฌเฌีย เมื่ออายุ 9 ขวบเขาเริ่มชกมวย กระทั่งเมื่ออายุ 21 ปี เขาได้เข้าสู่วงการมวยไทย
ยานินเข้าร่วมกองทัพยูเครนในฐานะอาสาสมัครเมื่อ ค.ศ. 2014 เขาทำหน้าที่ในหน่วยกองกำลังพิเศษที่แยกจากกันของกองกําลังป้องกันชาติ "อะซอฟ" ซึ่งภายหลัง เขาเสียชีวิตในคืนวันที่ 6 และ 7 เมษายน ค.ศ. 2022 ระหว่างการป้องกันมารีอูปอล
ชีวิตส่วนตัว.
ออแลกซีย์มีภรรยาและลูกชายที่ยังคงมีชีวิตอยู่
นายกรัฐมนตรีวานูวาตู

นายกรัฐมนตรีวานูวาตู (,) หรือเรียกอย่างเป็นทางการว่า นายกรัฐมนตรีแห่งสาธารณรัฐวานูวาตู เป็นหัวหน้ารัฐบาลของวานูวาตู ก่อตั้งขึ้นภายใต้รัฐธรรมนูญแห่งวานูวาตูหลังได้รับเอกราชในปี 2523 โดย Walter Lini นักรณรงค์เพื่อเอกราชเป็นผู้ดำรงตำแหน่งคนแรก บางครั้งตำแหน่งนี้ถูกมองว่าเป็นตำแหน่งต่อจากตำแหน่งหัวหน้าคณะรัฐมนตรี ซึ่งมีอยู่ก่อนที่วานูวาตูจะได้รับเอกราช รัฐธรรมนูญกำหนดให้นายกรัฐมนตรีต้องเป็นสมาชิกรัฐสภา ซึ่งจะได้รับเลือกเข้ารับตำแหน่งโดยตรง นายกรัฐมนตรีมีอำนาจหน้าที่แต่งตั้งหรือถอดถอนสมาชิกสภารัฐมนตรี (คณะรัฐมนตรี)
ตำบลสระแก้ว (อำเภอเมืองกำแพงเพชร)

ตำบลสระแก้ว เป็นหนึ่งในจำนวน 4 ตำบลของอำเภอเมืองกำแพงเพชร จังหวัดกำแพงเพชร ปัจจุบันมีประชากรทั้งหมด 16,067 คน (เดือนธันวาคม 2564) พื้นที่ตำบลอยู่ในความดูแลขององค์การบริหารส่วนตำบลสระแก้ว
ภูมิศาสตร์.
ที่ตั้งและอาณาเขต.
ตำบลสระแก้วมีที่ตั้งอยู่ทางทิศตะวันออกของอำเภอเมืองกำแพงเพชร จังหวัดกำแพงเพชร อยู่ห่างจากตัวเมืองกำแพงเพชรประมาณ 11 กิโลเมตร และห่างจากกรุงเทพมหานครประมาณ 360 กิโลเมตร มีเนื้อที่ประมาณ 119 ตารางกิโลเมตร หรือ 74,375 ไร่ ตำบลสระแก้วมีอาณาเขตติดต่อกับตำบลข้างเคียง ดังนี้
สภาพภูมิประเทศและภูมิอากาศ.
พื้นที่ตำบลสระแก้วประมาณ 70 % เป็นพื้นที่ราบลุ่ม มีป่าไม้อุดมสมบูรณ์ และมีคลองชลประทานหลากสาย จึงเหมาะแก่การทำการเกษตรและปศุสัตว์ ส่วนพื้นที่อีก 20% เป็นพื้นที่กึ่งชุมชนเมือง ตำบลสระแก้วมีลักษณะภูมิอากาศค่อนข้างร้อนจัดในช่วงฤดูร้อน และมีอากาศหนาวเย็นในช่วงฤดูหนาว โดยสภาพอากาศจะแบ่งออกเป็น 3 ฤดู ดังนี้
การแบ่งเขตการปกครอง.
การปกครองส่วนภูมิภาค.
ตำบลสระแก้วแบ่งพื้นที่การปกครองออกเป็น 12 หมู่บ้าน ได้แก่
การปกครองส่วนท้องถิ่น.
ท้องที่ตำบลสระแก้ว มีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลสระแก้ว ครอบคลุมพื้นที่ตำบลสระแก้วทั้งหมด ซึ่งเป็นสภาตำบลสระแก้ว และยกฐานะขึ้นเป็นองค์การบริหารส่วนตำบลสระแก้วในวันที่ 25 ธันวาคม พ.ศ. 2539 จนถึงปัจจุบัน
จูบรักปลดล็อก

จูบรักปลดล็อก  เป็นซีรีส์ทางโทรทัศน์ของเกาหลีใต้ ที่สร้างจากเนเวอร์เว็บตูนที่เขียนโดยอี ฮ-เย  ซึ่งเผยแพร่ระหว่างปี 2017 ถึง 2019 กำกับโดย คิม แท-อุง และนำแสดงโดยพัก กยู-ย็อง, ชา อึน-อู และอี ฮย็อน-อู ออกอากาศตอนแรกในวันที่ 11 ตุลาคม 2023 และออกอากาศทาง เอ็มบีซีทีวี ทุกวันพุธ เวลา 21:00 น. (เวลามาตรฐานเกาหลี) นอกจากนี้ยังสามารถสตรีมบน Viki และ Viu ในบางภูมิภาคได้อีกด้วย
เรื่องย่อ.
เรื่องราวความรักสุดวุ่นวายของ ฮันแฮนา (พัก กยู-ย็อง) หญิงสาวผู้ต้องการถอนคำสาปจากการกลายร่างเป็นสุนัขเมื่อตะวันลับฟ้า อันเป็นคำสาปประจำตระกูลที่สืบทอดจากรุ่นสู่รุ่นซึ่งจะเกิดขึ้นเมื่อไหร่ก็ตามที่เธอจูบกับใคร จินซอวอน (ชา อึน-อู) ชายหนุ่มผู้กลัวสุนัขขึ้นสมองเพราะเหตุการณ์เลวร้ายในอดีตที่ฝังใจ 
หลานชายตัวแสบของจินซอวอน และเป็นนักเรียนในห้องครูฮันแฮนา ที่เหม็นขี้หน้าครู 
 นักเรียนมัธยมปลายนักเรียนสาวที่มีความสัมพันธ์ลึกลับกับของครูประวัติศาสตร์อีโบกยอม 
 นักเรียนมัธยมปลาย
เพื่อนสมัยเด็กของ ยูนา 
 เพื่อนร่วมชั้นมัธยมปลายของ ซอวอน ที่ถูกข่มเหงและรังแก 
แฟนเก่าของ ยูนา 
เพื่อนครูที่โรงเรียนมัธยม Garam 
เพื่อนครูที่โรงเรียนมัธยม Garam 
การผลิต.
การถ่ายทำเริ่มในเดือนตุลาคม พ.ศ. 2565 และเสร็จสิ้นในเดือนเมษายน พ.ศ. 2566
พิพิธภัณฑ์ยิว เบอร์ลิน

พิพิธภัณฑ์ยิว เบอร์ลิน ("Jüdisches Museum Berlin") เป็นพิพิธภัณฑ์ยิวตั้งอยู่ในเบอร์ลิน ประเทศเยอรมนี เปิดให้บริการในปี 2001 และถือเป็นพิพิธภัณฑ์ยิวที่มีขนาดใหญ่ที่สุดในทวีปยุโรป ด้วยพื้นที่ใช้สอย พิพิธภัณฑ์จัดแสดงประวัติศาสตร์ของชาวยิวในเยอรมนีนับตั้งแต่ยุคกลางมาจนถึงยุคปัจจุบัน ตัวพิพิธภัณฑ์ประกอบด้วยสามอาคาร ในจำนวนนี้มีสองอาคารที่สร้างขึ้นมาใหม่และเป็นผลงานออกแบบโดยสถาปนิก ดาเนียล ลีเบอสไคด์ พิพิธภัณฑ์มีของสะสม หอสมุด และหอจดหมายเหตุที่เก็บรวบรวมและบอกเล่าเรื่องราวของประวัติศาสตร์ชาวยิวในเยอรมนี
ในปี 2012 ได้มีการสร้างสถาบันดับเบิลยู ไมเคิล บลูเมินทัล แห่งพิพิธภัณฑ์ยิว เบอร์ลิน ขึ้น ตัวอาคารออกแบบโดยลีเบอสไคด์เช่นกัน ภายในสถาบันประกอบไปด้วยหอจดหมายเหตุ, หอสมุด, ส่วนงานการศึกษาพิพิธภัณฑ์, โถงบรรยาย และ "สวนผู้ลี้ภัย" (Diaspora Garden)
พิพิธภัณฑ์ตั้งอยู่ในเขตที่อดีตเป็นเบอร์ลินตะวันตก และประกอบด้วยสองอาคาร คือ อาคารเก่าสถาปัตยกรรมบาโรก "คอลเลอเฌียนเฮาส์" (Kollegienhaus) อดีตใช้งานเป็นคัมเมอร์เฌริตช์ และเคยใช้งานเป็นพิพิธภัณฑ์เบอร์ลิน และอาคารหลังใหม่ สร้างด้วยสถาปัตยกรรมแบบคติรื้อสร้างใหม่ ผลงานออกแบบโดยลีเบอสไคด์ อาคารหลังใหม่นี้มีขนาดพื้นที่ สร้างด้วยแปลนรูปซิกแซ็ก หักงอ และไม่มีทางเชื่อมติดต่อกับอาคารหลังเก่าบนดิน มีแต่ทางเดินใต้ดินเชื่อมกัน ชั้นใต้ดินของอาคารมีโถงทางเดินเอียง ๆ สามทางที่เชื่อมต่อกัน ลักษณะคล้ายกันกับอาคารแรกของลีเบอสไคด์ ซึ่งคือ เฟลีกซ์ นูซเบาม์ เฮาส์ อย่างเห็นได้ชัด ทางสามทางนี้ยังแบ่งต่อเป็นพื้นที่สามส่วนที่แทนสามความหมาย "แกนสามแกน" นี้แทนความหมายของวิถีชีวิตสามทางของชาวยิวในเยอรมนี คือ คงอยู่ต่อในประวัติศาสตร์ของเยอรมนี, อพยพออกจากเยอรมนี และ ฮอโลคอสต์
เกรตเทอร์เซอร์เบีย

เกรตเทอร์เซอร์เบีย  เป็นแนวคิดชาตินิยมเซอร์เบียและอุดมการณ์เรียกร้องดินแดนของชาวเซิร์บซึ่งจะรวมทุกภูมิภาคที่มีความสำคัญแบบดั้งเดิมเข้ากับเซอร์เบีย ซึ่งเป็นกลุ่มชาติพันธุ์สลาฟใต้ รวมถึงภูมิภาคนอกเซอร์เบียในยุคปัจจุบันที่มีประชากรชาวเซิร์บบางส่วน อุดมการณ์หลักของขบวนการในช่วงแรก (ลัทธิแพน-เซิร์บ) คือการรวมดินแดนของชาวเซิร์บทั้งหมด (หรือดินแดนทั้งหมดที่เคยปกครองในอดีต เห็นว่ามีประชากรหรือรับรู้ว่าเป็นของชาวเซิร์บ) ให้เป็นรัฐเดียว โดยอ้างถึงพื้นที่ต่างๆ ของหลายประเทศโดยรอบโดยไม่คำนึงถึงประชากรที่ไม่ใช่ชาวเซิร์บ 
อุดมการณ์เกรตเทอร์เซอร์เบียรวมถึงการอ้างสิทธิ์ในดินแดนต่างๆ นอกเหนือจากเซอร์เบียในปัจจุบัน รวมถึงอดีตยูโกสลาเวียทั้งหมด ยกเว้นสโลวีเนียและบางส่วนของโครเอเชีย ตามข้อมูลของ ยอซอ ตอมาเซวิช ในรูปแบบประวัติศาสตร์บางรูปแบบ แรงบันดาลใจของแนวคิดนี้นำมาจากแนวคิดบางส่วนของแอลเบเนีย บัลแกเรีย ฮังการี และโรมาเนีย แรงบันดาลใจนั้นมาจากจักรวรรดิเซอร์เบียในยุคกลางซึ่งดำรงในช่วงเวลาสั้นๆ ในยุโรปตะวันออกเฉียงใต้ในศตวรรษที่ 14 ตั้งแต่ปี 1346 ถึง 1371 ก่อนการพิชิตคาบสมุทรบอลข่านของออตโตมัน อย่างไรก็ตาม ดินแดนบางแห่งที่ตั้งใจจะรวมไว้ในเกรตเทอร์เซอร์เบียนั้นเกินขอบเขตของจักรวรรดิเซอร์เบีย
มาโกโตะ อิชิอิ

มาโกโตะ อิชิอิ (; โรมาจิ: "Ishii Makoto", 24 กุมภาพันธ์ 1976 –) เป็นนักพากย์ชายชาวญี่ปุ่น สังกัดรีแมกซ์ เกิดที่จังหวัดจิบะ ส่วนสูง 167 ซม. มีชื่อเล่นว่ามากตสึ (まこっつ)
คัตสึจิ โมริ

คัตสึจิ โมริ (; โรมาจิ: "Mori Katsuji", 10 กรกฎาคม 1945 –) เป็นนักพากย์ นักแสดง และ ผู้บรรยาย ชาวญี่ปุ่น เกิดที่มณฑลเจ้อเจียง สาธารณรัฐจีน เติบโตที่นิฮมบาชิ เขตชูโอ โตเกียว สังกัดพลัสวันคอมพานี เดิมเคยใช้ชื่อในวงการว่า มิยุกิ โมริ (森 深雪) แต่ได้เปลี่ยนมาเป็นชื่อปัจจุบันซึ่งเป็นชื่อจริง
วัดหลักเมตร

วัดหลักเมตร เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ที่บ้านหลักเมตร เลขที่ 73 หมู่ที่ 9 ตำบลสระแก้ว อำเภอเมืองสุพรรณบุรี จังหวัดสุพรรณบุรี 72230 ปัจจุบันมี พระครูอุดมสาสนกิจ (ศักดา อุตฺตโม) เจ้าคณะจังหวัดสุพรรณบุรี เป็นเจ้าอาวาส
ประวัติ.
ก่อตั้งขึ้นเมื่อ ปี พ.ศ. 2544 โดยได้รับการบริจาคที่ดินสร้างวัดจาก นายบุญนาค งามเกตุสุข จำนวน 3 ไร่ 3 งาน 50 ตารางวา ตามโฉนดเลขที่ 75223 ให้แก่ พระราชวินยาภรณ์ (มานิต ฐิตมโน) เจ้าอาวาสวัดเสนหา พระอารามหลวง ตำบลพระปฐมเจดีย์ อำเภอเมืองนครปฐม จังหวัดนครปฐม และเจ้าคณะจังหวัดนครปฐม-กาญจนบุรี-สุพรรณบุรี (ธรรมยุต) ในขณะนั้น เป็นผู้รับมอบที่ดิน ต่อมาได้มอบหมายให้ พระครูอุดมสาสนกิจ (ศักดา อุตฺตโม) ผู้ช่วยเจ้าอาวาสวัดเสนหา พระอารามหลวง ตำบลพระปฐมเจดีย์ อำเภอเมืองนครปฐม จังหวัดนครปฐม เป็นผู้ดูและดำเนินการสร้างวัดหลักเมตร
ปี พ.ศ. 2545 ได้จัดซื้อที่ดินเพิ่มอีกจำนวน 2 ไร่ 3 งาน 95 ตารางวา เพื่อขออนุญาตสร้างวัด ตามกฎกระทรวง ว่าด้วยการสร้าง การตั้ง การรวม การย้าย และการยุบเลิกวัด การขอรับพระราชทานวิสุงคามสีมา และการยกวัดร้างขึ้นเป็นวัดมีพระภิกษุอยู่จำพรรษา พ.ศ. 2559 ตามระเบียบ พระราชบัญญัติคณะสงฆ์ พ.ศ. 2505
ปี พ.ศ. 2560 ได้รับการอนุญาตให้สร้างวัด เมื่อวันที่ 12 มกราคม 2560
ปี พ.ศ. 2561 ได้รับการประกาศตั้งวัดในพระพุทธศาสนา เมื่อวันที่ 31 สิงหาคม 2561
โดยปัจจุบัน (พ.ศ.2566) วัดมีเนื้อที่จำนวน 6 ไร่ 3 งาน 45 ตารางวา และมีที่ธรณีสงฆ์จำนวน 9 ไร่ 3 งาน 35 ตารางวา ซึ่งได้จัดซื้อเพิ่มเติมโดย พระครูอุดมสาสนกิจ (ศักดา อุตฺตโม) ดำรงตำแหน่งเจ้าอาวาสวัดหลักเมตร / เจ้าคณะจังหวัดสุพรรณบุรี (ธรรมยุต)
แอ็งกรี เบิร์ดส 2

แอ็งกรี เบิร์ดส 2 (มีอีกชื่อว่า แอ็งกรีเบิร์ดส อันเดอร์ พิกสตรัคชั่น (Angry Birds Under Pigstrucktion) เป็นวิดีโอเกมแนวปริศนาแคชชวลที่พัฒนาโดย โรวิโอ เอ็นเตอร์เทนเมนต์ ผู้พัฒนาวิดีโอเกมสัญชาติฟินแลนด์ วางจำหน่ายในปี ค.ศ. 2015 เป็นเกมที่สิบสองในซีรีส์แอ็งกรีเบิร์ดส และเป็นภาคต่อโดยตรงของแอ็งกรีเบิร์ดสดั้งเดิม เป็นเกมเล่นฟรีพร้อมตัวเลือกการซื้อในเกม รูปแบบการเล่นเช่นเดียวกับภาคแรก แต่ประกอบด้วยนกใหม่สองตัวชื่อ ซิลเวอร์ และ เมโลดี้ พร้อมกับหมูที่เล่นได้คือ ลีโอนาร์ด โดยมีความสามารถใหม่ ๆ วิดีโอเกมนี้เผยแพร่ผ่าน Android, iOS และ Maemo
พิพิธภัณฑ์การแพทย์

พิพิธภัณฑ์การแพทย์ เป็นสถาบันที่จัดเก็บและจัดแสดงวัตถุที่มีความสำคัญทางประวัติศาสตร์ วิทยาศาสตร์ ศิลปะ หรือวัฒนธรรม ซึ่งมีความเชื่อมโยงกับการแพทย์หรือสุขภาพ การจัดแสดงมักประกอบด้วยแบบจำลอง เครื่องมือ หนังสือ และเอกสารตัวเขียน ตลอดจนภาพทางการแพทย์และเทคโนโลยีที่ใช้ในการจับภาพ (เช่น เครื่องรังสีเอ็กซ์) พิพิธภัณฑ์บางแห่งเน้นสาขาการแพทย์เฉพาะทาง เช่น ทันตกรรม พยาบาลศาสตร์ ประวัติศาสตร์ของโรงพยาบาลเฉพาะทาง และเภสัชกรรมในประวัติศาสตร์
องค์กรวิชาชีพของพิพิธภัณฑ์ทางการแพทย์ ได้แก่ สมาคมพิพิธภัณฑ์การแพทย์ (Medical Museums Association) ซึ่งจัดพิมพ์วารสาร"เดอะวอเตอร์มาร์ก" ("The Watermark"; สิ่งพิมพ์รายไตรมาสของสิ่งพิมพ์รายไตรมาสขององค์กร"นักจดหมายเหตุและบรรณารักษ์ของประวัติศาสตร์วิทยาศาสตร์สุขภาพ") และ พิพิธภัณฑ์สุขภาพและการแพทย์แห่งลอนดอน (London Museums of Health & Medicine)
มาริกะ มัตสึโมโตะ

มาริกะ มัตสึโมโตะ (; โรมาจิ: "Matsumoto Marika", 12 กันยายน 1984 –) เป็นนักแสดง ผู้บรรยาย และ นักพากย์ ชาวญี่ปุ่น เกิดที่เขตนากาโนะ โตเกียว เคยสังกัดอิโตคอมพานี แล้วจึงย้ายมสังกัด Grick หลังจากนั้นจึงย้ายมาสังกัด A-team
ทามากิ นากานิชิ

ทามากิ นากานิชิ (; โรมาจิ: "Nakanishi Tamaki", 13 กุมภาพันธ์ 1976 – 14 มีนาคม 2020) เป็นนักพากย์และนักแสดงละครเวที ชาวญี่ปุ่น เกิดที่จังหวัดโอกินาวะ ส่วนสูง 150.5 ซม.
พิพิธภัณฑ์เด็กกรุงเทพมหานคร แห่งที่ 1 (จตุจักร)

พิพิธภัณฑ์เด็กกรุงเทพมหานคร แห่งที่ 1 (จตุจักร) เป็นพิพิธภัณฑ์เด็กในสังกัดกรุงเทพมหานคร ตั้งอยู่บนถนนกำแพงเพชร แขวงจตุจักร เขตจตุจักร กรุงเทพมหานคร ทางใต้ของสวนสมเด็จพระนางเจ้าสิริกิติ์ฯ ตรงข้ามกับตลาดซันเดย์ (ตลาดปลาสวยงามซึ่งเป็นส่วนหนึ่งของตลาดนัดจตุจักร) ถือเป็นพิพิธภัณฑ์และศูนย์การเรียนรู้สำหรับเด็กแห่งแรกในประเทศไทยและเอเชียตะวันออกเฉียงใต้
ประวัติ.
พิพิธภัณฑ์เด็กกรุงเทพมหานคร แห่งที่ 1 (จตุจักร) สร้างขึ้นตามพระราชปรารภในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่มีพระราชประสงค์ให้เด็กชาวไทยได้เรียนรู้อย่างเพลิดเพลินในรูปแบบของพิพิธภัณฑ์เด็ก พิจิตต รัตตกุล ผู้ว่าราชการกรุงเทพมหานครในขณะนั้น ดำเนินการสนองพระราชปรารภ โดยจัดสร้างพิพิธภัณฑ์บนเนื้อที่ 7 ไร่ที่เป็นพื้นที่ส่วนหนึ่งของสวนสมเด็จพระนางเจ้าสิริกิติ์ฯ โครงการก่อสร้างเริ่มต้นเมื่อต้นปี พ.ศ. 2543 เสร็จสิ้นเมื่อกลางปี พ.ศ. 2544 ในช่วงที่สมัคร สุนทรเวช เป็นผู้ว่าราชการกรุงเทพมหานคร และเปิดให้บริการอย่างเป็นทางการเมื่อวันที่ 17 สิงหาคม พ.ศ. 2544
พิพิธภัณฑ์.
พิพิธภัณฑ์ประกอบด้วยอาคาร 2 หลัง ได้แก่:
นอกจากนี้ยังมีลานกิจกรรมกลางแจ้งและสวนน้ำอยู่ภายนอกอาคาร
นักเตะเสี้ยวลิ้มยี่

นักเตะเสี้ยวลิ้มยี่  เป็นภาพยนตร์แนวตลก-กีฬาของฮ่องกงปี 2001 กำกับโดยโจว ซิงฉือ ซึ่งแสดงนำด้วย ภาพยนตร์เรื่องนี้เกี่ยวกับอดีตพระวัดเส้าหลินที่กลับมารวมตัวกับพี่น้องทั้งห้าของเขาอีกครั้ง หลายปีหลังจากอาจารย์ของพวกเขาเสียชีวิต เพื่อใช้ทักษะศิลปะการต่อสู้เหนือมนุษย์ในการเล่นฟุตบอลและนำกังฟูเส้าหลินไปสู่มวลชน
เนื้อเรื่อง.
ซิงเป็นปรมาจารย์ของกังฟูเส้าหลินซึ่งมีเป้าหมายในชีวิตคือการส่งเสริมศิลปะการต่อสู้สู่สังคมยุคใหม่ เขาทดลองด้วยวิธีต่าง ๆ แต่ก็ไม่ประสบผลสำเร็จ จากนั้นเขาก็พบกับฟง "ขาทองคำ"; นักฟุตบอลระดับตำนานของฮ่องกงในยุคของเขา ซึ่งตอนนี้กำลังเดินกะโผลกกะเผลกหลังจากการทรยศของ หง อดีตเพื่อนร่วมทีมซึ่งปัจจุบันเป็นนักธุรกิจที่ร่ำรวย ซิงอธิบายความปรารถนาของเขาให้ฟงฟัง ซึ่งฟงอาสาเป็นโค้ชให้ซิง
หอศิลป์มหาวิทยาลัยศิลปากร

หอศิลป์มหาวิทยาลัยศิลปากร เป็นหอศิลป์และพิพิธภัณฑ์ในกรุงเทพมหานคร เป็นหอศิลป์หลักของมหาวิทยาลัยศิลปากร วิทยาเขตวังท่าพระ บนถนนหน้าพระลาน ทิศเหนือของพระบรมมหาราชวัง และทิศใต้ของวัดมหาธาตุยุวราชรังสฤษฎิ์ราชวรมหาวิหาร ถูกสร้างขึ้นในปี พ.ศ. 2537
มหาวิทยาลัยศิลปากรเป็นสถาบันอุดมศึกษาในกำกับของรัฐในประเทศไทย มหาวิทยาลัยก่อตั้งขึ้นในกรุงเทพมหานคร เมื่อปี พ.ศ. 2486 โดยศาสตราจารย์ศิลป พีระศรี หรือชื่อเดิมคอร์ราโด เฟโรชี ศาสตราจารย์ศิลปะชาวอิตาลี เริ่มต้นจากการเป็นมหาวิทยาลัยวิจิตรศิลป์ ปัจจุบันมีคณะอื่น ๆ อีกจำนวนมาก
พิพิธภัณฑ์ศิลปะไทยร่วมสมัย

พิพิธภัณฑ์ศิลปะไทยร่วมสมัย เป็นพิพิธภัณฑ์ศิลปะในกรุงเทพมหานคร เป็นพิพิธภัณฑ์เอกชนที่ก่อตั้งโดยบุญชัย เบญจรงคกุล เปิดดำเนินการในปี พ.ศ. 2555 เป็นพิพิธภัณฑ์ศิลปะร่วมสมัยที่ใหญ่ที่สุดแห่งหนึ่งในทวีปเอเชีย จัดแสดงผลงานจำนวนมากจากศิลปินไทยที่มีชื่อเสียงหลายคน เช่น ถวัลย์ ดัชนี, เหม เวชกร, เฉลิมชัย โฆษิตพิพัฒน์ และประทีป คชบัว
พิพิธภัณฑ์ศิลปะไทยร่วมสมัยจัดแสดงผลงานศิลปะล้ำค่าจำนวนมากซึ่งสร้างสรรค์โดยจิตรกรและประติมากรชาวไทยที่มีชื่อเสียง วัตถุประสงค์หลักของพิพิธภัณฑ์คือการแบ่งปัน เผยแพร่ และอนุรักษ์ศิลปะและวัฒนธรรมไทยที่แท้จริงกับทั้งชาวไทยและชาวต่างประเทศจากทั่วโลกอย่างต่อเนื่อง โดยเฉพาะคนรุ่นถัดไป
พิพิธภัณฑ์ทางรถไฟไทย-พม่า

พิพิธภัณฑ์ทางรถไฟไทย-พม่า เป็นพิพิธภัณฑ์และศูนย์วิจัยในจังหวัดกาญจนบุรี เป็นพิพิธภัณฑ์เอกชนที่ก่อตั้งและดำเนินการโดยร็อด บีตตี (Rod Beattie) ชาวออสเตรเลียผู้เชี่ยวชาญด้านประวัติศาสตร์ของทางรถไฟสายมรณะ พิพิธภัณฑ์ตั้งอยู่ทางทิศตะวันตกของสุสานทหารสัมพันธมิตรดอนรัก และตั้งอยู่ในที่ทำการเดิมของกองทัพบกจักรวรรดิญี่ปุ่นซึ่งสร้างโดยเชลยศึกและแรงงานบังคับชาวเอเชีย
ฆาตกรรมล้างครัวตระกูลหลิน (ออสเตรเลีย)

ฆาตกรรมล้างครัวตระกูลหลิน เกิดขึ้นที่ North Epping ทางตะวันตกเฉียงเหนือของนครซิดนีย์ รัฐนิวเซาท์เวลส์ ประเทศออสเตรเลีย เมื่อวันที่ 18 กรกฎาคม พ.ศ. 2552 ผู้เสียชีวิตเป็นเจ้นของร้านขายหนังสือพิมพ์และของชำชื่อ มินหลิน ภรรยาของเขา ยุนหหลิน บุตรชายทั้งสองคนของเขา เฮนรีและเทอรี และน้องสาวของหยุนหลิน ไอรีนหลิน ทั้งครอบครัวถูกทุบจนเสียชีวิต พี่สาวของมินหลิน เคธี เป็นผู้พบศพ จุน (เบรนดา) หลิน อายุ 15 เป็นญาติสายตรงในครอบครัวเพียงคนเดียวที่รอดชีวิต ในวันที่เกิดเหตุฆาตกรรมเธอไปทัศนศึกษาในโครงการของโรงเรียน Cheltenham Girls High School ที่นิวแคลิโดเนีย
วันที่ 5 พฤษภาคม พ.ศ. 2554 เหลียน บิน (โรเบิร์ต) สี - สามีของเคธี - ถูกจับและตั้งข้อกล่าวหาเป็นฆาตกร หลังจากการดำเนินคดีในหลายครั้ง ความพยายามในครั้งที่สามจบลงในเดือนธันวาคม พ.ศ. 2558 โดยคณะลูกขุนลงความเห็นขัดแย้งกัน การดำเนินคดีครั้งต่อมาดำเนินการเมื่อ พ.ศ. 2559 ได้ผลสรุปโดยคณะลูกขุนมีความเห็นส่วนใหญ่เมื่อวันที่ 12 มกราคม พ.ศ. 2560 ว่าสีมีความผิดในฆาตกรรมครั้งนี้
การฆาตกรรม.
ในช่งรุ่งสางของวันที่ 18 กรกฎาคม พ.ศ. 2552 ณ North Epping รัฐนิวเซาท์เวลส์ เจ้าของร้านหนังสือพิมพ์และของชำ มินหลิน อายุ 45 ปี ภรรยาของเขา ยุนหลิน อายุ 43 ปี บุตรชายทั้งสองคน เฮนรี (12) และเทอรี (9) และน้องสาวของยุนหลิน ไอรีนหลิน (39) ถูกทุบจนเสียชีวิต เคธีหลิน พี่สายของมินหลินและสามีของเธอ เหลียน บิน (โรเบิร์ต) สี เข้ามาพบศพในเวลาประมาณเก้านาฬิกา เนื่องจากพบว่าร้านยังไม่เปิด เมื่อเข้าไปพบว่าประตูหน้าไม่ได้ล็อกและพบกับสถานที่เกิดเหตุเคธีโทรหา 000 เพื่อเรียกรถพยาบาลและไม่สามารถอธิบายเหตุการณ์ได้ สีทิ้งเคธีไว้เพื่อพาตำรวจไปนำบิดามารดาของมินและเคธีซึ่งอาศัยอยู่ที่ Merrylands มาดูที่เกิดเหตุ ตำรวจและหน่วยกู้ชีพมาถึงสถานที่เกิดเหตุอย่างรวดเร็วแต่เผู้ประสบเหตุได้เสียชีวิตลงทั้งหมดแล้ว
การสืบสวน.
ตำรวจพบรอยคราบเลือดตั้งแต่พื้นถึงเพดาน หน้าของผู้ประสบเหตุไม่สามารถระบุตัวตนได้ ต้องใช้วิธีทางนิติวิทยาศาสตร์เพื่อยืนยันตัวตน ไม่พบหลักฐานการงัดแงะและสันนิษฐานได้ว่ามีการใช้กุญแจเข้าไปในบ้าน ไม่มีสิ่งของถูกรื้อค้นหรือโขมย ฆาตกรควรจะรู้จักบ้านนี้เป็นอย่างดี โดยรู้จักตำแหน่งของสะพานไฟ และรู้อีกด้วยว่าเบรนดาหลินไม่อยู่บ้านเพราะไม่มีการเข้าไปในห้องของเธอ
การดำเนินคดี.
ฝ่ายเจ้าหน้าที่รัฐให้เหตุผลของการฆาตกรรมว่า สีเคยประสบความสำเร็จเป็นแพทย์โสต ศอ นาสิกในประเทศจีนก่อนจะย้ายถิ่นฐานมาที่เมลเบิร์นเมื่อ พ.ศ. 2549 เขาพยายามเปิดร้านอาหารที่นั่นแต่ไม่สำเร็จและได้ย้ายมาที่ซิดนีย์ สีรู้สึกสูญเสียหน้าและสถานะเมื่อเปรียบเทียบกับคู่เขย นอกจากนี้เขายังชอบพอในเชิงชู้สาวกับเบรนดาหลิน หลานสาวที่ยังไม่บรรลุนิติภาวะ
ไอศิกา วจนโรจน์

ไอศิกา วจนโรจน์ (ชื่อเล่น: ไอช่า; เกิด: 29 กรกฎาคม 2546) เป็นเวอร์ชวลยูทูบเบอร์ชาวไทย ที่บริหารงานและกิจกรรมต่าง ๆ โดยบริษัท "การ์เดียน แองเจิล เอไอ" และหนึ่งในสมาชิกภายใต้สังกัด "โพลีกอน โปรเจค" รุ่นที่ศูนย์ และครีเอเตอร์ในสังกัด "ออนไลน์ สเตชั่น" ในเครือทรู เธอเปิดตัวครั้งแรกบนยูทูบเมื่อวันที่ 29 กรกฎาคม 2562 จนกลายมาเป็นเวอร์ชวลยูทูบเบอร์ชาวไทยคนแรกๆ ที่ยอดนิยมของประเทศไทย
การทำงาน.
บริษัทการ์เดียน แองเจิล เอไอ ได้เริ่มสร้างช่องยูทูบ, เพจเฟซบุ๊ก, และบัญชีทวิตเตอร์ ของไอศิกาในวันที่ 12 กรกฎาคม 2562 และได้เริ่มทำกิจกรรม และอัปโหลดวีดีโอแรกในฐานะ "เวอร์ชวลไอดอล" เมื่อวันที่ 29 กรกฎาคม 2562 ในบัญชียูทูบโดยใช้ชื่อว่า Aisha Channel กิจกรรมของเธอส่วนใหญ่จะเป็นการร้องเพลง, เล่นวิดีโอเกม และออริจินอลคอนเทนท์ต่างๆที่เกี่ยวกับไลฟ์สไตล์ของไอศิกาเอง วิดีโอที่ถูกบันทึกเอาไว้โดยใช้เป็นโมเดล 3D และใช้เทคโนโลยีโมชั่นแคปเจอร์
หลังจากนั้นเธอก็ได้มีเริ่มมีส่วนร่วมในงานต่างๆ ได้เริ่มทำการจัดมินิคอนเสิร์ตครั้งแรกที่ได้ร่วมไปจัดในงาน Japan Expo Thailand 2020 และเธอได้จัดคอนเสิร์ตออนไลน์ครั้งแรกเพื่อฉลองครบรอบ 1 ปี และวันคล้ายวันเกิดของไอศิกาเมื่อวันที่ 29 กรกฎาคม 2563 ในชื่อของ "AISHA : SYMMETRICAL LOVE ♡ 1st Anniversary Debut Virtual Stage" โดยเธอก็ได้ปล่อยเพลงแรกของเธอในคอนเสิร์ต "โดยที่เธอไม่รู้" โดยที่ยังไม่ได้ปล่อยออกมาเป็นดิจิทัลซิงเกิล
ไอศิกาได้เข้าร่วมไปในสังกัด โพลีกอน โปรเจค เมื่อวันที่ 28 ตุลาคม 2563 ในฐานะสมาชิกรุ่นที่ 0 โดยทำให้เธอสามารถทำการสตรีมได้มากขึ้นโดยผ่านเทคโนโลยี Live2D ที่เป็นที่นิยมในหมู่เวอร์ชวลยูทูบเบอร์ในสมัยนี้
ชยันต์ ปเฏล

ชยันต์ มุกุนทรัย ปเฏล (อักษรโรมัน: Jayant Mukundray Patel, เกิด 10 เมษายน พ.ศ. 2493) เป็นแพทย์ชาวอเมริกันที่เกิดในประเทศอินเดีย ที่ถูกกล่าวหาว่าได้ปฏิบัติวิชาชีพด้วยความประมาทเลินเล่ออย่างร้ายแรงขณะเป็นแพทย์ที่โรงพยาบาลบุนแดเบิร์กเบส ในรัฐควีนส์แลนด์ ประเทศออสเตรเลีย การเสียชีวิตของผู้ป่วยที่เข้ามารับการรักษาจากปเฏลเป็นข่าวโด่งดังใน พ.ศ. 2548 ในเดือนมิถุนายน พ.ศ. 2553 เข้าต้องคำพิพากษาฆ่าคนโดยไม่เจตนาและทำร้ายร่างกายมีโทษจำคุกเจ็ดปี ในเดือนสิงหาคม พ.ศ. 2555 ศาลสูงได้ยกเลิกคำพิพากษาเดิมและสั่งให้มีการพิจารณาคดีใหม่ ในการดำเนินคดีใหม่นี้เข้าได้ต่อรองและรับสารภาพในความผิดที่เบากว่า เมื่อวันที่ 15 พฤษภาคม พ.ศ. 2558 ปเฏลถูกสั่งห้ามประกอบวิชาชีพแพทย์อีกต่อไปในประเทศออสเตรเลีย
ชีวิตวัยเด็กและการศึกษา.
ชยันต์ ปเฏล เกิดที่รัฐคุชราต และเรียนวิชาแพทย์ที่วิทยาลัยแพทยศาสตร์ เอ็มพี ชาห์ มหาวิทยาลัยเสาราษฏระ สำเร็จการศึกษาระดับปริญญาโท ต่อมาย้ายไปศึกษาต่อที่ประเทศสหรัฐอเมริกา ได้เป็นแพทย์ฝึกหัดและแพทย์ประจำบ้านที่ ศูนย์การแพทย์มหาวิทยาลัยรอเชสเตอร์
อาชีพ.
เมืองบัฟฟาโล รัฐนิวยอร์ก สหรัฐอเมริกา.
เมื่อ พ.ศ. 2527 ในเมืองบัฟฟาโล รัฐนิวยอร์ก เจ้าหน้าที่สาธารณสุขพบว่าปเฏลมิได้ตรวจคนไข้ให้เรียบร้อยก่อนลงมือผ่าตัด
เมืองพอร์ตแลนด์ รัฐออริกอน สหรัฐอเมริกา.
เมื่อ พ.ศ. 2532 ปเฏลย้ายไปสังกัดโรงพยาบาล ไคเซอร์ เพอร์มาเนนเต ในเมืองพอร์ตแลนด์ รัฐออริกอน
เมืองบันดาเบิร์ก รัฐควีนส์แลนด์ ออสเตรเลีย.
เมื่อ พ.ศ. 2546 ปเฏลย้ายไปเป็นผู้อำนวยการแผนกผ่าตัด ณ โรงพยาบาลบันดาเบิร์กเบส ซึ่งเขาถูกจ้างโดย ควีนส์แลนด์เฮลธ์ ภายใต้โครงการความจำเป็นเร่งด่วนซึ่งให้แพทย์ที่จบการศึกษาจากต่างประเทศเข้าไปทำงานในชนบทที่ขาดแคลนบุคลากร เขาได้รับการแต่งตั้งนี้แม้ว่าจะไม่มีความเชี่ยวชาญในด้านการผ่าตัด
สิ่งสืบเนื่อง.
สารคดีโทรทัศน์ของซีเอ็นเอ็น เมื่อ พ.ศ. 2553 ให้ชื่อตอนว่า "They Called Him 'Dr. Death'" (ผู้คนเรียกเขาว่า คุณหมอแห่งความตาย)
จอมกษัตริย์ตำนานอักษร

จอมกษัตริย์ตำนานอักษร  เป็นละครโทรทัศน์ของเกาหลีใต้ปี 2011 นำแสดงโดยฮัน ซุก-กยู ในบทพระเจ้าเซจงมหาราช, ชัง ฮย็อก และชิน เซ-คย็อง สร้างจากนวนิยายชื่อเดียวกันของอี ช็อง-มย็อง ออกอากาศทางช่องเอสบีเอส ตั้งแต่วันที่ 5 ตุลาคม ถึง 22 พฤศจิกายน 2011 ทุกวันพุธและพฤหัสบดี เวลา 21:55 น. (เวลามาตรฐานเกาหลี) จำนวน 24 ตอน
ได้ชื่อมาจากบทกวี Yongbieocheonga ที่บอกว่าต้นไม้ที่มีรากหยั่งลึกไม่แกว่งไปมา ซีรีส์เรื่องนี้บอกเล่าเรื่องราวของราชองครักษ์ (รับบทโดยชัง ฮย็อก) ที่กำลังสืบสวนคดีฆาตกรรมต่อเนื่องนักที่เกี่ยวข้องกับนักวิชาการในชี-พย็อนจ็อนในพระราชวังคย็องบกขณะที่พระเจ้าเซจง (รับบทโดยฮัน ซุก-คยู การกลับมาทางทีวีของเขาหลังจากทำงานภาพยนตร์เพียงอย่างเดียวถึง 16 ปี) กำลังสร้างอักษรเกาหลี
เนื้อเรื่อง.
ในช่วงต้นรัชสมัยของพระองค์ พระเจ้าเซจงมหาราช (รับบทโดย ซง จุง-กี) ทำให้พระสัสสุระ (พ่อตา) ของพระองค์คือซิม อนและทาสของเขาต้องตายอย่างหลีกเลี่ยงไม่ได้ในความพยายามที่จะปกป้องพวกเขาจากพระเจ้าแทจง พระราชบิดาผู้โหดเหี้ยมของพระองค์สาเหตุหลักมาจากเพราะพระองค์ขาดพระราชอำนาจ ทาสหนุ่มนาม ดอลบก (รับบทโดย ยอ จิน-กู) รอดมาได้แต่ทาสสาวนาม ดัม (รับบทโดย คิม ฮย็อน-ซู) ซึ่งเป็นเพื่อนของเขานั้นไม่ทราบชะตากรรม ดอลบกกล่าวโทษกษัตริย์และสาบานว่าจะฆ่าพระองค์เพื่อล้างแค้นให้กับการตายของทุกคนที่เขารัก และใช้เวลาหลายปีในการฝึกฝนตัวเองให้เป็นนักสู้ฝีมือดี
พิพิธภัณฑ์โบเดอ

พิพิธภัณฑ์โบเดอ  หรือชื่อเดิม พิพิธภัณฑ์ไคเซอร์ฟรีดริช  เป็นอาคารอนุรักษ์และพิพิธภัณฑ์บนเกาะพิพิธภัณฑ์ในย่านมิทเทอในนครเบอร์ลิน สร้างขึ้นในปี 1898 แล้วเสร็จในปี 1904 โดยดำริของจักรพรรดิวิลเฮ็ล์มที่ 2 ตามการออกแบบโดยแอนท์ ฟอน อีห์เนอ ในรูปแบบสถาปัตยกรรมฟื้นฟูบาโรก จัตุรัสด้านหน้าของอาคารในอดีตมีอนุสรณ์ระลึกถึงจักรพรรดิฟรีดริชที่ 3 แต่ต่อมาถูกทางการเยอรมนีตะวันออกทำลายลง ปัจจุบันพิพิธภัณฑ์โบเดอเป็นที่ตั้งของสคุลพ์ทัวเรินซัมลุง (Skulpturensammlung; ชุดของสะสมประติมากรรม), มูเซอุมฟัวร์บีซันทีนิซเชอคูนท์ (Museum für Byzantinische Kunst; พิพิธภัณฑ์ศิลปะบีแซนทีน) และ มืนซ์คาบีเนท (Münzkabinett; ชุดของสะสมเหรียญ) ในปี 1999 พิพิธภัณฑ์โบเดอในฐานะส่วนหนึ่งของเกาะพิพิธภัณฑ์ ได้รับการขึ้นทะเบียนเป็นแหล่งมรดกโลกโดยยูเนสโกด้วยลักษณะทางสถาปัตยกรรมอันโดดเด่น และในฐานะมรดกของการพัฒนาพิพิธภัณฑ์ขึ้นเป็นปรากฏการณ์ทางสังคมในปลายศตวรรษที่ 19 ถึงต้นศตวรรษที่ 20
ในระหว่างสงครามโลกครั้งที่สอง ของสะสมส่วนหนึ่งถูกเคลื่อนย้ายไปเก็บรักษาที่ฟลัคทวร์ม หอคอยต้านอากาศยานในฟรีดริคไชน์ ในเดือนพฤษภาคม 1945 เกิดเพลิงไหม้หลายครั้งในฟลัคทวร์ม เป็นผลให้ของสะสมที่เก็บรักษาไว้ถูกทำลายบางส่วน หลังสิ้นสุดสงครามโลกครั้งที่สอง ของสะสมอันประกอบด้วยประติมากรรมมากกว่า 300 ชิ้น และจิตรกรรมมากกว่า 400 ชิ้น สูญหายทั้งจากเหตุเพลิงไหม้ที่ฟลัคทวร์ม และจากการถูกจารกรรมระหว่างสงคราม
พิพิธภัณฑ์ปิดปรับปรุงใหญ่ในปี 1997 ก่อนจะเปิดบริการอีกครั้งในวันที่ 18 ตุลาคม 2006 ด้วยงบประมาณ 156 ล้านยูโร
วิมานสันติภาพ

วิมานสันติภาพ  หรือที่รู้จักในชื่อ การิยาลัยในนายกรัฐมนตรีในกัมพูชา  เป็นที่ทำงานหลักของนายกรัฐมนตรีกัมพูชา ตั้งอยู่ในพนมเปญ พระบาทสมเด็จพระบรมนาถ นโรดม สีหมุนี ทรงเปิดอาคารอย่างเป็นทางการเมื่อวันที่ 19 ตุลาคม พ.ศ. 2553 ใช้งบประมาณก่อสร้างกว่า 50 ล้านดอลลาร์สหรัฐ นอกจากเป็นที่ทำงานหลักของนายกรัฐมนตรีแล้ว วิมานสันติภาพยังเป็นที่จัดการประชุมสุดยอดเอเชียตะวันออกใน พ.ศ. 2555 และการประชุมอื่น ๆ อีกมากมายกับผู้นำต่างประเทศ
ยิงธนูโลกเอเชีย

<ns>0</ns>
 <revision>
 <parentid>11083983</parentid>
 <timestamp>2024-11-23T16:29:32Z</timestamp>
 <contributor>
 <username>JasperBot</username>
 </contributor>
 <minor />
 <comment>แทนที่ {lang-??} ด้วย {langx|??}</comment>
 <origin>11971005</origin>
 <model>wikitext</model>
 <format>text/x-wiki</format>
ยิงธนูเอเชีย (WAA) เดิมชื่อ สหพันธ์ยิงธนูเอเชีย (AAF) เป็นองค์กรปกครองของกีฬายิงธนูในทวีปเอเชีย เป็นหนึ่งใน 5 ทวีปภายใต้การดูแลของสหพันธ์กีฬายิงธนูสากล โดยนายช็อง อึย-ซุน นักธุรกิจเกาหลีใต้เป็นประธานสหพันธ์คนปัจจุบัน
สหพันธ์ยิงธนูแอฟริกา

ยิงธนูแอฟริกา (FAA) เป็นองค์กรปกครองส่วนภูมิภาคสำหรับกีฬายิงธนูในทวีปแอฟริกา เป็นหนึ่งใน 5 ทวีปภายใต้การดูแลของสหพันธ์กีฬายิงธนูสากล และได้รับการยอมรับจากองค์กรระหว่างประเทศหลายแห่ง ได้แก่ คณะกรรมการโอลิมปิกภาคพื้นทวีปแอฟริกา และคณะกรรมการยิงธนูเครือจักรภพแอฟริกา
ยิงธนูโลกยุโรป

ยิงธนูยุโรป (WAE, เดิมชื่อ สหภาพยิงธนูยุโรปและเมดิเตอร์เรเนียน (EMAU) เป็นองค์กรปกครองของกีฬายิงธนูในทวีปยุโรป เป็นหนึ่งใน 5 ทวีปภายใต้การดูแลของสหพันธ์กีฬายิงธนูสากล มีสำนักงานใหญ่ในกรุงโรม ประเทศอิตาลี เป็นหน่วยงานกำกับดูแลอย่างเป็นทางการที่ให้บริการข่าวสาร ปฏิทิน ประวัติ กฎเกณฑ์ ผลการแข่งขัน และข้อมูลเกี่ยวกับองค์กรสมาชิก นับตั้งแต่ก่อตั้งในปี ค.ศ. 1988
ออฟฟิศป่วน ก๊วนอิเล็กทรอนิกส์

ออฟฟิศป่วน ก๊วนอิเล็กทรอนิกส์ (เกาหลี: ; ฮันจา: ) เป็นซีรีส์โทรทัศน์ของเกาหลีใต้ ปี 2022 นำแสดงโดย กวักดงยอน, โคซองฮี, แพ ฮยอนซอง และ คังมิน-อา สร้างจาก เว็บตูนชื่อเดียวกันโดยนักเขียน กวัก แบกซู ซึ่งเผยแพร่บน Naver webtoon ซีรีส์นี้เป็นละครต้นฉบับ ของ Olleh TV และพร้อมให้สตรีมบนแพลตฟอร์มและบน บริการสื่อ OTT Seezn นอกจากนี้ยังออกอากาศในวันศุกร์และวันเสาร์ของ ENA เวลา 21:00 น. (KST) ตั้งแต่วันที่ 30 กันยายนถึง 5 พฤศจิกายน 2022 
เรื่องย่อ.
ซีรีส์นี้เป็นเรื่องเกี่ยวกับพนักงานออฟฟิศของทีมการตลาด 3 ที่สำนักงานใหญ่เครื่องใช้ไฟฟ้าในบ้านของ Gaus Electronics ซึ่งเป็นบริษัทข้ามชาติ เน้นย้ำถึงช่วงสูงและต่ำของชีวิต องค์กรตลอดจนความรักและมิตรภาพระหว่างพนักงาน 
ดัดแปลง.
Gaus Electronics หรือ ออฟฟิศป่วน ก๊วนอิเล็กทรอนิกส์ สร้างจากเว็บตูนในชื่อเดียว กันของนักเขียน Kwak Baek-soo(กวัก แบคซู)
อัลเทิสมูเซอุม

อัลเทิสมูเซอุม (พิพิธภัณฑ์เก่า) เป็นอาคารอนุรักษ์และพิพิธภัณฑ์บนเกาะพิพิธภัณฑ์ในย่านมิทเทอ เบอร์ลิน ประเทศเยอรมนี สร้างขึ้นในปี 1825 ก่อสร้างเสร็จในปี 1830 โดยดำรัสของพระเจ้าฟรีดริช วิลเฮ็ล์มที่ 3 แห่งปรัสเซีย ตามแนวทางการออกแบบของคาร์ล ฟรีดริค ชินเคิล ตัวอาคารได้รับการยอมรับว่าเป็นตัวอย่างชิ้นสำคัญหนึ่งของสถาปัตยกรรมนีโอคลาสสิก ตัวพิพิธภัณฑ์ติดกันกับอาสนวิหารเบอร์ลินทางตะวันออก, พระราชวังเบอร์ลินทางใต้ และซ็อยฌ์เฮาส์ทางตะวันตด ในปัจจุบัน พิพิธภัณฑ์อัลเทิสเป็นที่ตั้งของอันทีเคินซัมลุง (Antikensammlung; ของสะสมโบราณ) และบางส่วนของมึนซ์คาบีเนท (Münzkabinett; ชองสะสมเหรียญ) ในปี 1999 พิพิธภัณฑ์อัลเทิสในฐานะส่วนหนึ่งของเกาะพิพิธภัณฑ์ ได้รับการขึ้นทะเบียนเป็นแหล่งมรดกโลกโดยยูเนสโกด้วยลักษณะทางสถาปัตยกรรมอันโดดเด่น และในฐานะมรดกของการพัฒนาพิพิธภัณฑ์ขึ้นเป็นปรากฏการณ์ทางสังคมในปลายศตวรรษที่ 19 ถึงต้นศตวรรษที่ 20
อัลเทิสมูเซอุมเดิมทีสร้างขึ้นเพื่อเก็บสะสมของสะสมกลุ่มวิจิตรศิลป์ของนครเบอร์ลิน รวมถึงจิตรกรรมโดยจิตรกรชั้นครู กระนั้นนับตั้งแต่ปี 1904 อัลเทิสมูเซอุมใช้จัดแสดงเพียง "Antikensammlung" (ของสะสมโบราณวัตถุยุคคลาสสิก) เท่านั้น นับตั้งแต่ปี 1998 ของสะสมชุดดังกล่าวจัดแสดงโบราณวัตถุกรีกซึ่งรวมถึงคลังสมบัติ จัดแสดงบนชั้นล่างของพิพิธภัณฑ์ ส่วนนิทรรศการพิเศษมีจัดแสดงบนชั้นสองของพิพิธภัณฑ์
บีมาเรสทอนนูรุดดีน

บีมาเรสทอนนูรุดดีน  เป็นบีมาเรสทอน ("โรงพยาบาล") มุสลิมยุคกลางขนาดใหญ่ ตั้งอยู่ในดามัสกัส ประเทศซีเรีย บีมาเรสทอนตั้งอยู่ในย่านอัลฮารีกา ภายในกำแพงเมืองเก่า และอยู่ทางใต้ของมัสยิดอุมัยยะฮ์ บีมาเรสทอนนี้สร้างขึ้นโดยสุลต่านนูรุดดีนแห่งเซนกิดในปี 1154 ชื่อของบีมาเรสทอนนำมาจากชื่อของสุลต่านพระองค์นี้เช่นกัน ต่อมามีการต่อเติมขยายอาคารในปี 1242 โดยหมอบัดรุดดีน  มีการฟื้นฟูอาคารใหม่ในปี 1975 ปัจจุบัน บีมาเรสทอนนูรุดดีนเป็นที่ตั้งของพิพิธภัณฑ์การแพทย์และวิทยาการในโลกอาหรับ ("Museum of Medicine and Science in the Arab World")
บีมาเรสทอนเริ่มต้นก่อาร้างโดยสุลต่านนูรุดดีนในปี 1154 ต่อมา 90 ให้หลัง ได้มีการก่อสร้างระยะที่สองโดยหมอบัดรุดดีนในราวปี 1242 มีการฟื้นฟูอาคารใหม่ในปี 1975 และสร้างพิพิธภัณฑ์ขึ้นภายใน
ตำบลด่านแม่แฉลบ

ด่านแม่แฉลบ เป็น 1 ใน 6 ตำบลของอำเภอศรีสวัสดิ์ จังหวัดกาญจนบุรี เป็นที่ตั้งของที่ว่าการอำเภอศรีสวัสดิ์ สถานีตำรวจภูธรด่านแม่แฉลบ และโรงพยาบาลศุกร์ศิริศรีสวัสดิ์
ที่ตั้งและอาณาเขต.
ตำบลด่านแม่แฉลบมีอาณาเขตติดต่อกับอำเภอและจังหวัดใกล้เคียงดังนี้
ประวัติ.
ด่านแม่แฉลบเป็นตำบลเก่าแก่ เดิมทีเดียวชาวบ้านได้ย้ายมาตั้งบ้านเรือน เนื่องจากเห็นว่าเป็นช่องด่านระหว่างภูเขาและลำห้วย ทำเลดี เมื่อสมัยที่ทำสงครามกับพม่า พม่าได้เดินทัพมาตีแถบชายแดนของประเทศไทย จึงได้ตั้งเป็นเมืองหน้าด่าน เรียกว่า เมืองศรีสวัสดิ์ ขึ้นตรงกับเจ้าเมืองกาญจนบุรี ในสมัย ร.1 ตำบลด่านแม่แฉลบเดิมชื่อ ห้วยแม่แฉลบ สภาพพื้นที่เดิมอยู่ริมแม่น้ำแควใหญ่ ซึ่งมีพื้นที่อุดมสมบูรณ์ ต่อมาปี พ.ศ. 2519 พื้นที่ตำบลนี้น้ำท่วมเมื่อมีการสร้างเขื่อนศรีนครินทร์ จึงต้องอพยพชาวบ้านมาอยู่บนที่ราบสูงภูเขา โดยการไฟฟ้าฝ่ายผลิตแห่งประเทศไทยและเขื่อนศรีนครินทร์ได้จัดสรรที่ดินให้แก่ราษฎรเป็นที่อยู่อาศัยและทำกิน
ด่านแม่แฉลบเดิมเป็นที่ตั้งของสุขาภิบาลศรีสวัสดิ์ ที่จัดตั้งบริเวณที่ว่าการกิ่งอำเภอศรีสวัสดิ์ขึ้นในปี พ.ศ. 2499 ซึ่งที่ว่าการกิ่งอยู่ใกล้กับโรงเรียนด่านแม่แฉลบ และแม่น้ำแควใหญ่ เมื่อมีการสร้างเขื่อนศรีนครินทร์ทำให้เป็นพื้นที่น้ำท่วม ประชาชนย้ายออกและไม่มีประชาชนอยู่ในเขตสุขาภิบาลเลย จึงยุบสุขาภิบาลศรีสวัสดิ์ลงในปี พ.ศ. 2522 พร้อมกับจัดตั้งสุขาภิบาลเอราวัณขึ้นแทน ในท้องที่บ้านแก่งแคบ ของตำบลท่ากระดาน ที่มีประชาชนได้รับผลกระทบจากน้ำท่วมในการสร้างเขื่อนศรีนครินทร์บางส่วนได้ย้ายไปตั้งถิ่นฐาน
การแบ่งเขตการปกครอง.
การปกครองส่วนภูมิภาค.
ตำบลด่านแม่แฉลบแบ่งพื้นที่การปกครองออกเป็น 8 หมู่บ้าน ได้แก่
การปกครองส่วนท้องถิ่น.
ท้องที่ตำบลด่านแม่แฉลบมีองค์กรปกครองส่วนท้องถิ่นเพียงแห่งเดียว คือ องค์การบริหารส่วนตำบลด่านแม่แฉลบ ครอบคลุมพื้นที่ตำบลด่านแม่แฉลบทั้งหมด ซึ่งเป็นสภาตำบลด่านแม่แฉลบที่จัดตั้งขึ้นใน พ.ศ. 2517 และยกฐานะขึ้นเป็นองค์การบริหารส่วนตำบลด่านแม่แฉลบในวันที่ 30 มกราคม พ.ศ. 2539
ประชากร.
พื้นที่ตำบลด่านแม่แฉลบประกอบด้วยหมู่บ้านทั้งสิ้นจำนวน 8 หมู่บ้าน มีจำนวนประชากร 4,801 คน แบ่งเป็นชาย 2,440 คน หญิง 2,361 คน (เดือนธันวาคม 2565) เป็นตำบลที่มีประชากรมากเป็นอันดับ 2 ในอำเภอศรีสวัสดิ์
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
อีเอฟแอลลีกวัน ฤดูกาล 2023–24

อีเอฟแอลลีกวัน (เรียกว่า สกายเบตลีกวัน ด้วยเหตุผลด้านการสนับสนุน) เป็นฤดูกาลที่ 20 ของอีเอฟแอลลีกวันภายใต้ชื่อปัจจุบันและเป็นฤดูกาลที่ 32 ภายใต้รูปแบบลีกปัจจุบัน เริ่มฤดูกาลในวันที่ 5 สิงหาคม 2023
เมื่อวันที่ 16 สิงหาคม 2023 เรดดิงถูกหัก 1 คะแนนเนื่องจากไม่จ่ายเงินให้ผู้เล่นตรงเวลาและไม่เต็มจำนวนถึง 3 ครั้งในฤดูกาล 2022–23 เมื่อวันที่ 13 กันยายน 2023 มีการหักคะแนนเพิ่มอีก 3 คะแนนเนื่องจากไม่สามารถจ่ายค่าจ้างผู้เล่นตรงเวลา
ในวันที่ 3 ตุลาคม 2023 เกมระหว่างเลย์ตัน โอเรียนท์ และลินคอล์นซิตีต้องหยุดลงในนาทีที่ 82 เนื่องจากมีกองเชียร์บนอัฒจันทร์ที่ต้องได้รับการดูแลจากแพทย์ หลังจากล่าช้าไปเกือบ 1 ชั่วโมง กรรมการก็พาผู้เล่นออกจากสนามในที่สุดการแข่งขันก็ถูกยกเลิก ได้รับการยืนยันในภายหลังว่าแม้เจ้าหน้าที่การแพทย์จะพยายามอย่างเต็มที่แล้ว แต่พวกเขาก็ไม่สามารถฟื้นคืนชีพได้ และสรุปว่าเขาเสียชีวิตในที่เกิดเหตุ กองเชียร์คนดังกล่าวถูกระบุในภายหลังว่าคือ Derek Reynolds อายุ 74 ปี ซึ่งเป็นกองเชียร์เลย์ตันโอเรียนท์มาอย่างยาวนาน
การเปลี่ยนแปลงทีม.
ทีมด้านล่างนี้ได้มีการเปลี่ยนดิวิชันนับตั้งแต่ฤดูกาล 2022–23:
<templatestyles src="Column/styles.css"/>
มายัง ลีกวัน.
เลื่อนชั้นจาก ลีกทู
ตกชั้นจาก แชมเปียนชิป
<templatestyles src = "Column/styles.css" />
จาก ลีกวัน.
เลื่อนชั้นสู่ แชมเปียนชิป
ตกชั้นสู่ ลีกทู
ตารางคะแนน.
<onlyinclude></onlyinclude>
 "ณ วันที่ 13 มกราคม ค.ศ. 2024"
เซโน

ซีโน หรือ เซโน  อาจหมายถึง
บุคคลอื่นในสมัยโบราณ.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ตำบลตะโก (อำเภอทุ่งตะโก)

ตะโก เป็นตำบลหนึ่งในอำเภอทุ่งตะโก จังหวัดชุมพร พื้นที่ทั้งหมดอยู่ในความรับผิดชอบของ องค์การบริหารส่วนตำบลตะโก ตั้งอยู่ห่างจากอำเภอทุ่งตะโก ประมาณ 5 กิโลเมตร
การปกครอง.
ตำบลตะโกแบ่งการปกครองออกเป็น 14 หมู่บ้าน คือ
<templatestyles src="Div col/styles.css"/>
ฟูทูรีอุม

ฟูทูรีอุม  เป็นพิพิธภัณฑ์ที่มีห้องทดลองและจัดแสดงนิทรรศการแนวล้ำสมัย ฟูทูรีอุมเป็นโครงการที่คณะรัฐมนตรีเยอรมนีและบรรดาหน่วยงานด้านวิทยาศาสตร์ริเริ่มขึ้น ฟูทูรีอุมเปิดให้บริการเมื่อเดือนกันยายน 2019 เพื่อเป็น "สถานที่เพื่อนำเสนอและพูดคุยเกี่ยวกับวิทยาศาสตร์ การค้นคว้าวิจัย และการพัฒนา"
อาคารนิทรรศการตั้งอยู่บนถนนอเล็คซันเดอรูเฟอร์  ในเขตมิทเทอของกรุงเบอร์ลินมีพื้นที่ใช้สอยขนาด 8,154 ตารางเมตร ขนาดความสูง 3 ชั้น เป็นพื้นที่จัดแสดงถาวรขนาด 3,200 ตารางเมตร และอีก 600 ตารางเมตรในชั้นใต้ดินสำหรับนิทรรศการพิเศษ รวมถึงมีลานเสวนาเพื่อการพบปะพูดคุยเกี่ยวกับวิทยาศาสตร์ การเมือง วัฒนธรรม และสังคมพลเมือง
มิกกี ฟัน เดอ แฟ็น

มิกกี ฟัน เดอ แฟ็น (เกิด 19 เมษายน 2001) เป็นนักฟุตบอลอาชีพชาวดัตช์ ปัจจุบันเล่นในตำแหน่งกองหลังให้กับทอตนัมฮอตสเปอร์ในพรีเมียร์ลีกและทีมชาติเนเธอร์แลนด์
ระดับสโมสร.
เริ่มต้นอาชีพ.
ฟัน เดอ แฟ็นเริ่มต้นอาชีพของเขากับสโมสรฟุตบอลโฟเลินดัม และเปิดตัวในนามทีมชุดใหญ่เจอกับโยง เปเอสเฟ ในเอร์สเตอดีวีซี โดยลงเล่น 19 นัดในช่วงฤดูกาล 2019–20 เขารับตำแหน่งกัปตันทีมในฤดูกาลถัดมาและยิงได้ 2 ประตูจากการลงเล่น 26 นัด ทำให้ฟอเลินดัมเข้าถึงรอบเพลย์ออฟเลื่อนชั้นแต่พลาดการเลื่อนชั้น
ฟัน เดอ แฟ็นย้ายไปเฟาเอ็ฟเอ็ล ว็อลฟส์บวร์ค ในปี 2021 ในราคา 3.15 ล้านยูโร และลงเล่นเพียง 5 นัดในฤดูกาล 2021–22 ก่อนที่จะลงเล่นทั้งหมด 33 นัดในบุนเดสลีกาพลาดการแข่งขันเพียงนัดเดียวในช่วงฤดูกาล 2022–23 โดยทำประตูเดียวของเขาในนัดที่ชนะโบรุสซีอาดอร์ทมุนด์ 2–0
ทอตนัมฮอตสเปอร์.
เมื่อวันที่ 8 สิงหาคม 2023 มีการประกาศว่าฟัน เดอ แฟ็นได้เซ็นสัญญา 6 ปีกับทอตนัมฮอตสเปอร์ มีรายงานว่าสัญญาดังกล่าวมีมูลค่าราว 50 ล้านยูโร ซึ่งเกือบเท่ากับราคาที่เป็นสถิติของสโมสรสำหรับกองหลังตัวกลางอย่างกริสเตียน โรเมโรเมื่อปีก่อน ฟัน เดอ แฟ็น ประเดิมสนามให้กับทอตนัมเมื่อวันที่ 13 สิงหาคมระหว่างนัดแรกของพรีเมียร์ลีก ฤดูกาล 2023–24 ในเกมเยือนเบรนต์ฟอร์ด เมื่อวันที่ 7 ตุลาคม 2023 เขายิงประตูแรกในฟุตบอลอังกฤษให้ทอตนัมชนะลูตันทาวน์ 1–0
ค็อมพยูเทอร์ชปีเลอมูเซอุม เบอร์ลิน

ค็อมพยูเทอร์ชปีเลอมูเซอุม  เป็นพิพิธภัณฑ์วิดีโอเกม ตั้งขึ้นที่เบอร์ลินในปี 1997 ก่อนจะปิดให้บริการงานจัดแสดงถาวรในปี 2000 และกลายมาเป็นพิพิธภัณฑ์ออนไลน์โดยสมบูรณ์ กระทั่งปี 2011 ได้เปิดตัวนิทรรศการถาวรอีกครั้งในเขตฟรีดริชส์ไฮน์ของเบอร์ลิน ตั้งอยู่ริมถนนคาร์ล มาคส์
นับตั้งแต่เปิดตัวในปี 1997 พิพิธภัณฑ์ได้จัดแสดงนิทรรศการในระดับชาติและนานาชาติถึง 30 ครั้ง ซึ่งรวมถึงโครงการ "pong.mythos" ที่ได้รับการสนับสนุนโดยมูลนิธิวัฒนธรรมสหพันธ์เยอรมัน และถือเป็นนิทรรศการเคลื่อนที่ที่ประสบความสำเร็จสูงสุดในประวัติศาสตร์เกมคอมพิวเตอร์ ในระยะเวลา 5 ปี มียอดผู้เข้าชมนิทรรศการดังกล่าว 470,000 คน ของสะสมของพิพิธภัณฑ์ประกอบด้วยอุปกรณ์สำรองข้อมูลจำนวน 25,000 ชิ้นที่มีเกม, นิตยสารเทคนิค 12,000 ชิ้น และเครื่องเล่นเกมต่าง ๆ ทั้งเกมอาเขต, คอมพิวเตอร์ครัวเรือน, ระบบคอนโซล ไปจนถึงเอกสารต่าง ๆ ที่เกี่ยวข้องจำนวนมาก ซึ่งรวมถึงวิดีโอ โปสเตอร์ คู่มือ พิพิธภัณฑ์ถือว่ามีของสะสมซอฟต์แวร์และฮาร์ดแวร์เพื่อความบันเทิงมากที่สุดแห่งหนึ่งของยุโรป ของสะสมทั้งหมดเป็นของสมาคมเสริมกำลังเพื่อกิจการเยาวชนและสังคม ตัวพิพิธภัณฑ์ดำเนินงานโดยบริษัท เกมส์เฮาส์ จำกัด อาคารนิทรรศการถาวรหลังใหม่ริมถนนคาร์ล มาคส์ ก่อสร้างด้วยเงินทุนจากกองทุนหวยเยอรมันและจากโครงการลงทุนทางวัฒนธรรมของกรมกิจการวัฒนธรรม
พิพิธภัณฑ์จัดแสดงงานจัดแสดงแบบโต้ตอบมากกว่า 300 ชิ้น ที่บอกเล่าประวัติศาสตร์วัฒนธรรมของการเล่นเกมคอมพิวเตอร์ หนึ่งในส่วนสำคัญของงานจัดแสดงคือวิดีโอเกมอาเขตของจริงจากคริสต์ทศวรรษ 1980 ระบบคอนโซลเกมต่าง ๆ ที่จัดแสดงมีตั้งแต่แม็กนาว็อกซ์ออดิสซีย์ฉบับดั้งเดิมจากปี 1972 ไปจนถึงของใช้ในบ้านอย่างเกมของนินเทนโดและเครื่องเล่นทุกรุ่นจากกลุ่มเพลย์สเตชัน ส่วนจัดแสดงหนึ่งของพิพิธภัณฑ์มีชื่อว่า "เพนสเตชัน" (เป็นคำล้อของเพลย์สเตชัน รวมกับคำว่า ซึ่งแปลว่าความเจ็บปวด) ที่ซึ่งผู้แพ้ในเกมจะต้องถูกลงโทษทางกาย เช่นด้วยความร้อนหรือด้วยไฟฟ้าช็อตเบา ๆ
วิจิแลนตี

วิจิแลนตี (เกาหลี: ) หรือ วิจิลันเต้ เป็นละครสตรีมมิงเกาหลีใต้ นำแสดงโดยนัม จู-ฮย็อก, ยู จี-แท, อี จุน-ฮย็อก และคิม โซ-จิน สร้างจากการ์ตูนชื่อเดียวกันในเนเวอร์เว็บตูน ซึ่งเขียนโดย คิม กยู-ซัม
"วิจิแลนตี"เปิดตัวครั้งแรกบนหน้าจอของเทศกาลภาพยนตร์นานาชาติปูซานครั้งที่ 28 เมื่อวันที่ 5 ตุลาคม ค.ศ. 2023 โดยมีการฉาย 3 ตอนจากทั้งหมด 8 ตอน โดยในต่อมาได้เผยแพร่บนดิสนีย์+ เมื่อวันที่ 8 พฤศจิกายน ค.ศ. 2023
เรื่องย่อ.
คิม จี-ยง (นัม จู-ฮย็อก) เป็นนักเรียนที่โรงเรียนตำรวจในประเทศเกาหลีใต้ ซึ่งได้กระทำการเป็นศาลเตี้ยโดยได้รับฉายาว่า "วิจิแลนตี" โดยในช่วงเวลาตอนกลางคืนจะกระทำการลงโทษอาชญากรที่ก่ออาชญากรรมอย่างต่อเนื่องแม้จะถูกลงโทษตามกฎหมายก็ตาม การกระทำของจี-ยงยังดึงดูดความสนใจของหัวหน้าทีมสืบสวนภูมิภาคที่ชื่อว่าโจ ฮ็อน (ยู จี-แท) ซึ่งเริ่มปฏิบัติการเพื่อจับกุมศาลเตี้ย
นักเรียนตำรวจ ซึ่งกำลังศึกษาที่โรงเรียนตำรวจ และเป็นวิจิแลนตี ฮีโร่แห่งความมืดที่ตัดสินอาชญากรในตอนกลางคืน
นักสืบหน่วยงานสืบสวนนครบาลที่กำลังแกะรอยวิจิแลนตี ซึ่งกำลังได้รับความสนใจจากสื่อ แวดวงการเมืองและธุรกิจ
นักข่าวประจำสถานีโทรทัศน์ผู้พยายามเปิดเผยเรื่องราวศาลเตี้ยของวิจิแลนตี เธอเป็นคนที่มีความศรัทธาและความเชื่อมั่นในสื่อสารมวลชน
รองประธานของ DK Group ผู้ใฝ่ฝันอยากจะเป็นฮีโร่อย่างแบทแมนมาตั้งแต่เด็ก เขาสนับสนุนการกระทำศาลเตี้ยของวิจิแลนตี เพื่อให้คิม จี-ยงกลายเป็นฮีโร่ตัวจริง
 นักเรียนต้นแบบโรงเรียนตำรวจ และเป็นเพื่อนที่ดีของจียง และเป็นนักกีฬายูโด
 นักเรียนโรงเรียนตำรวจ และเป็นเพื่อนที่ดีของจียงและซ็อลอุค
 อาจารย์ประจำโรงเรียนตำรวจ
 ซีอีโอของ Sewool Future Resources เขาถูกตัดสินว่าวิจิแลนเต้ไม่มีความผิดฐานก่อเหตุฆาตกรรม
 นักฆ่า
ออกอากาศ.
"วิจิแลนตี" หลังจากการฉายรอบปฐมทัศน์ใน เทศกาลภาพยนตร์นานาชาติปูซานครั้งที่ 28 ในวันที่ 5 ตุลาคม ค.ศ. 2023 จะออกอากาศในวันที่ 8 พฤศจิกายน ค.ศ. 2023 รวมทั้งหมด 8 ตอน โดยจะออกอากาศสองตอนต่อสัปดาห์ในทุก ๆ วันพุธ
ตำบลนาขา

นาขา เป็นตำบลหนึ่งในอำเภอหลังสวน จังหวัดชุมพร พื้นที่ทั้งหมดอยู่ในความรับผิดชอบของ องค์การบริหารส่วนตำบลนาขา ตั้งอยู่ห่างจากอำเภอหลังสวน ประมาณ 13.5 กิโลเมตร
การปกครอง.
ตำบลนาขาแบ่งการปกครองออกเป็น 13 หมู่บ้าน โดยมีพื้นที่อยู่ในเขตผังเมืองโดยรวมเทศบาลเมืองหลังสวนบางส่วน 1 หมู่บ้าน และมีหมู่บ้านที่ตั้งอยู่ในเขตป่าสงวนแห่งชาติบางส่วน 4 หมู่บ้าน และมีหมู่บ้านตั้งใหม่ในปี 2543 อีก 2 หมู่บ้าน
 การศึกษา 
 การสาธารณสุข
 การศาสนา